Barcelona, rumb a Europa – Barcelona Comerç\nBarcelona Comerç presenta la petició a Europa de la Capitalitat Europea del Comerç de Proximitat\nDimecres, 11 de maig de 2022 | Autor/a foto: Barcelona Comerç\nAquest dijous, 12 de maig, tot seguint l’estela de la celebració del Dia d’Europa del Dia Europeu del Comerç de Proximitat, a l’espai cedit per l’Oficina del Parlament Europeu a Barcelona, el president de Barcelona Comerç, Salva Vendrell, ha presentat oficialment a la ciutat la petició al Parlament Europeu per a la creació de la Capitalitat Europea del Comerç de Proximitat i la candidatura de Barcelona per convertir-se en la primera ciutat en acollir-la, l’any 2023.\nAmb la presència dels patrons i patrones dels 23 eixos comercials que agrupa Barcelona Comerç, així com representants de Pimec, Barcelona Oberta, Comertia, Consell de Gremis de Comerç, Serveis i Turisme, Associació de Botiguers de Catalunya, Agència Catalana de Consum, entre d’altres i acompanyats de la Regidora de Comerç, Mercats, Consum, Règim Interior i Hisenda, Montserrat Ballarín; la Regidora d’Ecologia, Urbanisme i Mobilitat, Janet Sanz i el Director de Serveis de Comerç, Restauració i Consum, Manel Vázquez i el Director general de Comerç de la Generalitat de Catalunya, Jordi Torrades, Barcelona Comerç ha presentat la Capitalitat Europea del Comerç de Proximitat de la ma del Director de l’Oficina del Parlament Europeu a Barcelona, Sergi Barrera, el nostre amfitrió; del Secretari General del Departament d’Empresa i Treball de la Generalitat de Catalunya, Albert Castellanos; del Primer Tinent d’alcalde Ajuntament de Barcelona, Jaume Collboni i de la Presidenta Comissió de Peticions del Parlament Europeu, Dolors Montserrat.\nEls representants de Barcelona Comerç han desvetllat els detalls del projecte (descàrrega del dossier aquí):\nLa ciutat es postula fent valer la força del seu comerç i la seva encarnació dels valors que defèn la Capital Europea del Comerç de Proximitat: un comerç que contribueix a la identitat de Barcelona; que esdevé espai de relació per a la ciutadania; que facilita la cohesió social entre els veïns i veïnes del territori i que preserva la riquesa i diversitat econòmica dels barris de la ciutat.\nLa Capitalitat Europea del Comerç de Proximitat (CECP):\nEs proposa que anualment una ciutat diferent albergui un any d’accions i activitats informatives, divulgatives, i formatives dirigides a la ciutadania i als comerciants que posin en valor el comerç de proximitat i contribueixin a conscienciar col·lectivament de la seva importància en l’àmbit econòmic i social.\n“Per articular el projecte ens hem inspirat en la Capital de la Cultura Europea i esdeveniments similars, però aquesta vegada des de la societat civil. Necessitem la CECP per impulsar la resiliència i equitat de les ciutats, regions i estats europeus. La CECP vol ser una eina per a les ciutats i per al sector que ens ajudi a preservar la identitat europea, pel que fa a la forma de viure, la manera de comprar, de consumir i de ser de les nostres ciutats. Volem allunyar la desertització comercial, afeblir els impactes negatius d’un comerç electrònic de grans plataformes i defensar, també, els drets de consum, amb més i millor informació”- Salva Vendrell, president de Barcelona Comerç.\nLa proposta de la CECP és que durant un any, la ciutat que assumeixi la capitalitat, desplegui diverses accions i programes a favor d’aquests objectius, i que un secretariat permanent sigui el fil conductor de les edicions i del seu llegat. Per al seu finançament, es buscarà la complicitat i suport de les administracions locals, governs, el Parlament Europeu i del mateix sector.\nObjectius de la CECP:\nGarantir i preservar la identitat de les ciutats europees i la forma de viure dels seus habitants, davant del Big Tech i altres amenaces que estan transformant la fesomia i la vida de moltes ciutats arreu del món.\nConsolidar el comerç local com la base del comerç europeu. El comerç local és una de les bases més sòlides no només del Comerç Europeu sinó també de l’economia europea. Ancora la riquesa, llocs de treball i facilita la cohesió social al territori europeu.\nAconseguir el reconeixement per al comerç de proximitat europeu com a facilitador d’una autonomia estratègica oberta. Europa depèn de matèries primeres, béns i serveis que en moltes ocasions provenen de la resta del món, però la seva seguretat, la suficiència i la fortalesa necessita un comerç europeu i una indústria local i europea, forta.\nAterrar els Objectius de Desenvolupament Sostenible (ODS), convertint el comerç local en aliats i implementadors de l’Agenda 2030 de les Nacions Unides i del Green Deal Europeu, contribuït a aterrar els 17 ODS.\nDigitalitzar de forma constructiva i no destructiva, fomentant la digitalització del comerç com un instrument que ens permeti apropar-nos encara més als consumidors i enfortir vincles.\nRefermar el compromís pels Drets del Consum dels europeus i europees, i assegurar que les grans plataformes no transformin el seu estil de vida ni les seves ciutats.\nEstendre la referència del comerç de proximitat a la totalitat d’Europa i més enllà de la UE. Fer que el model social i l’estil de vida europeu – el model de ciutat que permet unes formes de vida més humanitzades i sostenibles -, es consolidi també als estats, regions i ciutats de tot el continent.\nLa candidatura de la ciutat:\nBarcelona Comerç presenta la candidatura de Barcelona per assumir la Capitalitat Europea del Comerç de Proximitat, el 2023, amb el suport de l’Ajuntament de la ciutat, la Generalitat de Catalunya, el Govern d’Espanya, Vitrines d’Europe, IRE, EuroComerce, Retailcat i altres entitats de comerç del territori.\nEl programa de Barcelona com a Capital Europea del Comerç de Proximitat vol esdevenir un punt de trobada entre entitats de comerç i ciutats europees, posant en comú les estratègies, polítiques i bones pràctiques, público-privades i socials, en sostenibilitat, digitalització, tecnologia, mobilitat, polítiques urbanístiques, logística, gestió comercial, màrqueting, comunicació, responsabilitat social, etc., i proposa entre altres accions i activitats a celebrar:\nJornades Europees del Comerç de Proximitat. Amb la participació d’experts, agents, acadèmia per debatre sobre el present i futur del comerç local a Europa.\nImpuls a la innovació tecnològica i a la formació, amb la creació i impuls del Barcelona Shopping Lab.\nTaules de treball sobre el comerç i la fabricació local com a base del comerç europeu i aliat en els seus reptes; sobre la ciutat dels 15 minuts, la seva forma urbana i activitat econòmica de proximitat; sobre les relacions del comerç de proximitat amb proveïdors i subministradors de productes i serveis, etc.\nImpuls d’iniciatives de digitalització del comerç i serveis de proximitat amb vinculacio amb projectes que fomentin l’ocupació juvenil.\nAvaluació i compliment dels ODS en el comerç i serveis de proximitat, avançant en l’Agenda Urbana i 2030 de les Nacions Unides.\nPrograma de divulgació sobre el comerç de proximitat i els seus valors a les escoles de la ciutat, fent pedagogia dels drets de consum i de com la forma de consumir incideix a la identitat de les ciutats i el desenvolupament de la nostra societat.\nOrganització d’esdeveniments diversos en espais i equipaments públics per sinergies entre la cultura, l’esport, el turisme i el comerç de proximitat.\nCreació d’espais de debat amb diferents protagonistes per analitzar el perfil i comportament dels nous consumidors i els seus drets, com millorar la informació cap els consumidors, les xarxes socials, la resolució alternativa de conflictes, etc.\nComptant amb el suport de l’Ajuntament de Barcelona, la Generalitat i el de la presidenta del Comité de Peticions del Parlament Europeu, Barcelona Comerç ha fet, amb aquest acte, el tret de sortida cap Europa; amb la propera parada a Brussel.les, el pròxim 31 de maig, quan tindran lloc contactes institucionals davant del Parlament Europeu i la Comissió Europa, presentant el projecte i la candidatura.\nMoltes gràcies per la confiança. Posem, tot plegats, RUMB A EUROPA.\n#FemComerç Fem Ciutat Fem Europa


Espanya debuta contra Andorra en l’europeu. | Europeu | L'Esportiu de Catalunya\nEspanya debuta contra Andorra en l’europeu. Espanya debuta contra Andorra en l’europeu. Espanya debuta contra Andorra en l’europeu. Espanya debuta contra Andorra en l’europeu. + Espanya debuta contra Andorra en l’europeu. E-mail\nEspanya debuta contra Andorra en l’europeu.\nEspanya debuta contra Andorra en l’europeu. Espanya debuta contra Andorra en l’europeu. Espanya debuta contra Andorra en l’europeu. Espanya debuta contra Andorra en l’europeu. Espanya debuta contra Andorra en l’europeu. E-mail\nLa selecció espanyola, amb nou catalans, comença avui a Paredes (Portugal) l’europeu contra Andorra (19.30 h, Teledeporte). Disputen el campionat sis seleccions –Portugal, Itàlia, França i Alemanya completen el cartell– que s’enfrontaran en una lligueta a una volta. Els dos primers jugaran dissabte la final.\n“Em va sortir un bon partit i m’he tret una espineta”\nL'Esportiu. Nacional 15-11-2021, Pàgina 7\nL’Eibar, de mal record a primera\nEl “salt complicat” cap a primera


Quan es canvia la vida d’una dona… – The 0.7 Gift\nQuan es canvia la vida d’una dona…\n“Quan es canvia la vida d’una dona… Es canvia la d’una llar sencera”\nAquestes poderoses paraules expliquen el nou projecte de The07gift, impulsat per la Universitat d’Strathmore a Nairobi, Kenya: UKE Civic Iniciative.\nAntoinette Kankindi, Premi Harambee 2017, encapçala aquest projecte que pretén crear un impacte molt important i positiu sobre la població femenina rural de la zona.\nUna cadena de dones\nEl projecte consisteix en una cadena de dones, en què el primer pas és el lideratge amb integritat impartit a joves emprenedores educades en l’àmbit universitari, impulsant el seu deure cívic de construir el bé comú mitjançant un nou i innovador model de responsabilitat social. El segon pas és que les joves empresàries formades, com a part pràctica de la seva formació, duguin a terme dues iniciatives cíviques:\nRecolzar amb finançament i capacitació a les dones rurals en el desenvolupament de la independència econòmica que necessiten per iniciar mitjans de vida sostenibles per a les seves comunitats. Això s’aconseguirà a través de projectes locals en agricultura ecològica.\nQue cada jove empresària, a la seva respectiva empresa, aculli a una jove dels barris pobres, que està fora de l’escola per falta de mitjans. Aquesta part de la iniciativa, a través de la pràctica i la tutoria personalitzada, obre una possibilitat d’ocupació per a aquestes noies, que, en cas contrari, estarien en alt risc als carrers de les barraques.\nLa dona ha fet molts passos endavant, però al mateix temps hi ha tantes altres que han fet un pas enrere…\nLa formació en lideratge amb integritat per a joves empresàries perquè construeixin mitjans de vida sostenibles per a la dona rural sense les mateixes oportunitats, és una iniciativa que està donant els seus fruits.\nDóna el teu 0,7% per una dona, dóna el teu 0,7% per una nova oportunitat, dóna el teu 0,7% per una llar, dóna el teu 0,7% per un pas endavant.\nEntrada prèviaAnterior ActiveAfrica, nova ONG a la xarxa del 0,7%\nEntrada següentSegüent Antoinette Kankindi, Premi Harambee 2017


Hotel Balneari Vallfogona - Tot Nuvis\nCarretera del Balneari s/n 43427 Vallfogona de Riucorb (Tarragona)\nL’Hotel Balneari Vallfogona és un perfecte emplaçament per a la celebració d’un esdeveniment romàntic i important, com un casament. Aquest balneari, situat a 1,5 km de Vallfogona de Riucorb, va ser fundat l’any 1901 per aprofitar les aigües mineromedicinals que existien a la zona des del segle XIX. L’edifici de l’hotel ha estat en constant renovació des de l’any 1992.\nOfereix unes instal·lacions elegants, àmplies, confortables i acollidores, pensades perquè tothom s’hi senti a gust. L’estil i la decoració de l’hotel manté una perfecta harmonia amb l’entorn natural. Entre els espais destaquem els salons per a banquet, el parc privat enjardinat amb piscina, la capella i els espais per a la cerimònia civil, entre altres.\nPel banquet els xefs elaboraran un menú de cuina de mercat i mediterrània, amb tocs d’autor i personalitzat.\nDisposa de personal altament especialitzat que vetllarà en tot moment pel perfecte desenvolupament del casament, perquè vosaltres només penseu en gaudir de cada moment, sense haver de patir per res.\nSalons per a banquet, parc privat enjardinat, piscina exterior, parc infantil, pàrquing, capella i espais per a ceromònia civil.\nBanquet, cerimònia civil i religiosa, música i decoració.\nCasolana i mediterrània.\nSí, però amb flexibilitat.


Actualment el Govern s’ha trobat en una situació molt diversa de cessions de locals segons l’entitat a qui es cedia. Són 83 les cessions que estan afectades pel desenvolupament d’aquest nou reglament. Són locals cedits en condicions precàries, cessions caducades i no renovades, espais amb instal·lacions inadequades i manca de manteniment, diferències en les condicions d’ús, consums i manteniments. Amb el reglament, la finalitat serà resoldre aquest ventall de situacions desiguals entre les entitats.\nAquest fet ha comportat que el Govern estigui treballant per tal de regularitzar tots aquests espais i recuperar la confiança de les entitats per tal de millorar les igualtats entre totes. Alhora des de Patrimoni, Participació i les regidories que treballen amb les entitats de cada àmbit s’estan analitzant totes les cessions dutes a terme a entitats, fent visites d’espais per poder avaluar-ne l’estat i les possibles millores i, paral·lelament, s’està treballant en un projecte de reglament que es traslladarà perquè l’aprovi el Ple municipal i que valorarà els criteris que s’han de seguir per poder tenir accés a un local públic de titularitat municipal.\nEl tinent d’alcalde de Territori i Sostenibilitat, Maties Serracant, ha manifestat que amb el reglament\naconseguirem tenir un millor coneixement de les necessitats de les entitats i, així, poder donar la millor resposta i un servei més eficient\nTambé s’està pensant en la creació de mecanismes de control i seguiment per garantir el bon ús d’aquests espais, així com la utilització d’aquests pels fins concrets pels quals s’ha demanat. El procés de regularització de la cessió d’espais per garantir la màxima igualtat entre les entitats es preveu que finalitzi el 2019 i s’abordarà de manera progressiva en funció de la caducitat de les cessions vigents.\nLa regidora de Participació, Glòria Rubio, ha destacat que\nper fer possible l’elaboració d’aquest reglament l’equip de govern treballarà paral·lelament en tres espais de coordinació: un espai serà amb els diferents grups municipals, un altre amb les entitats i un tercer de caràcter intern i tècnic”\nPrecisament una comissió tècnica recollirà totes les aportacions i les atendrà abans que el reglament es presenti al plenari del mes de maig, per a l’aprovació inicial.\nPer tal de donar a conèixer aquest procés a totes les entitats de la ciutat, es duran a terme dues reunions, els dies 30 de març i 7 d’abril, a les 7 de la tarda, al Casal Pere Quart.\nRegistre de persones interessades


Mas Corominola - Casa rural a Olot (Girona) - Naturaki\n"Càlida i acollidora, envoltada de volcans i a un pas de la ciutat"\nMas Corominola és un gran mas aïllat, càlid i acollidor, situat a la zona volcànica d'Olot amb vistes a les muntanyes, al volcà Montsacopa i a l'església de St. Francesc. Es troba en un indret únic, ja que ofereix les comoditats d'estar a tocar del poble, però en una zona on podreu gaudir de la calma i la natura a 5 minuts dels volcans. La casa, antigament, estava dividida en 3 apartaments però ara es lloga sencera. Decorada amb tocs campestres, disposa de diversos i amplis espais comuns que creen intimitat a cada racó.\nLa casa té 3 plantes i disposa de 8 habitacions àmplies i lluminoses. A la planta baixa hi trobem la sala amb el billar i el futbolí (no climatitzada), una sala amb sostre de volta amb sortida a l'exterior on hi ha la cuina amb una taula gran per 21 persones i equipada amb 4 neveres i amb TV i un bany amb dutxa. A la primera planta hi trobem 4 habitacions (dues de matrimoni, una amb dos llits i una amb tres llits), 2 banys i dues saletes. Tota aquesta planta també té sortida al jardí. A la segona planta hi trobem la gran sala, amb TV i una moderna llar de foc, amb vistes a l'era i al jardí, dos banys i 3 habitacions (una de matrimoni i dos llits individuals, una amb dos llits i una amb tres llits). Al costat del jardí hi trobem una petita cabanya de dues plantes on hi ha 1 habitació amb un llit de matrimoni i un llit individual i un bany amb banyera. A la casa hi ha wifi gratuïta.\nLa zona exterior disposa d'un extens jardí amb vistes a la zona volcànica, piscina amb tanca, una gran taula amb ombra on poder menjar i tres barbacoes. La casa també disposa d'un ampli espai per aparcar.\nNúm. de registre a Turisme: HUTG-031738-81\nCapacitat màxima: 21 persones, de les quals 5 s'allotjen en llit supletori.\nLa casa es troba aïllada al mig del camp. Té una superfície de 495 m2, amb 8 habitacions i 6 banys.\nPiscina exterior de 3,70x7,30 m i una profunditat de 1,10-1,75 m.\nExteriors pensats per gaudir-los: Piscina , tanca seguretat piscina, jardí de 3000 m2, barbacoa , 6 tumbones.\nJocs i entreteniments per una estada més divertida: Billar, futbolí, porteries de futbol , xarxa de voleibol .\nAltres característiques que et poden interessar: Aparcament dins la finca per a 6 cotxes, acceptem pagaments amb VISA, accés a la casa per camí de terra.\nPer a les dates que t'interessen, Mas Corominola s'acostuma a reservar amb 2 mesos d'anticipació. No esperis fins l'últim moment!\nPer a les dates que t'interessen, Mas Corominola s'acostuma a reservar amb 3 mesos d'anticipació. No esperis fins l'últim moment!\nPer a les dates que t'interessen, Mas Corominola s'acostuma a reservar amb 4 mesos d'anticipació. No esperis fins l'últim moment!\nPer a les dates que t'interessen, Mas Corominola s'acostuma a reservar amb 6 mesos d'anticipació. No esperis fins l'últim moment!\nMas Corominola s'acostuma a reservar amb 3 mesos d'anticipació. No esperis fins l'últim moment!\n62 opinions més\nSituada a la zona volcànica d'Olot amb vistes a les muntanyes, al volcà Montsacopa i a l'església de St. Francesc. Es troba en un indret únic, ja que ofereix les comoditats d'estar a tocar del poble d'Olot, però en una zona on podreu gaudir de la calma i la natura a 5 minuts dels volcans.\n8.8 65 opinions


(2014) Passejada de 15 dies per Geòrgia. Petit resum de del viatge en un mini blog sobre Georgia\n(2011-2012) La tornada cap a casa després de viure quasi 2 anys a Taipei. La fem a poc a poc (man man, en xinès) i viatjant pel Sud-est asiàtic, Australia, Nova Zelanda, Sud i Nord amèrica. Tot està recollit al blog ManMan\n(2010-2011) Hem tingut l'oportunitat de viure a Taipei durant tot el 2010 i bona part del 2011. No hem perdut el temps i hem visitat bona part d'Àsia. Ho podeu veure en el blog Fet a Taiwan.\n(2009) L'Anna va fer de voluntaria en un orfanat al nord de Ghana durant 2 mesos. L'Albert va anar-hi i van viatjar plegats durant 15 dies per Ghana. Amb aquest àlbum de fotos us en fareu una idea.\n(2008) Amb un petit Open Corsa carregat al ferry vam passejar més de dues setmanes per Italia, sobretot per la Puglia (el taló de la bota). Un petit àlbum de fotos com a resum.\nBeijing i Mongòlia\n(2007) Tot i arribar i sortir per Beijing l'objectiu final era conèixer Mongòlia. Vam fer el trajecte Beijing-Ulanbaatar amb el tren transmongolià i vam donar voltes per Mongòlia en una furgoneta rusa. Si us fa gràcia podeu descarregar aquesta presentació automàtica en Powerpoint(130MB).\n(2005) La Marta, una bona amiga vivia a Sydney i la voliem anar a veure. Vam descobrir que donar la volta al món ens sortia uns 150€ més car i vam decidir tirar-ho endevant. Tokyo-Sydney-California en 30 dies. El blog MaiEnrere ho explica tot.\nSom una parella de catalans apassionats dels viatges i aquí teniu el recull de blogs i galeries de fotos dels més recents i interessants.\nTemplate WATERCOLORED PORTFOLIO 2009 under Creative Common License.


Curs 11/12 | Escola Ferran Agulló\nTag Archives: Curs 11/12\nAi famílies!!! El temps ja ens ha fet gruar de bon matí. El xàfec ens feia témer el pitjor, però teníem clar que la FESTA no la suspeníem per res. El nostre objectiu era FER-LA GROSSA i així ha estat.\nLa xocolatada ha començat tímidament, amb un degoteig de gent. Mentrestant hem anat reubicant les activitats i tallers dins del centre. Així hem fet el taller de xapes i el dibuix enigmàtic a l’aula de plàstica; el de maquillatge a l’aula de música; activitats motrius pels més petits a la sala de psicomotricitat i la de descans; els jocs tradicionals al gimnàs; la cursa de sacs al passadís nou d’infantil; globus a la pista… tot i que inicialment era un pel incòmode ens hem anat trobant millor i sobretot quan ha començat a despuntar el sol i part de l’activitat s’ha eregit a l’exterior.\nA la pista hem fet el taller organtizat pels Matossers… i força que ens hi hem enfilat. Entre el porxo i el pati els membres d’El Cuc ens han preparat màscares i un taller de bombolles, a part de poder gaudir d’aquesta bèstia que finalment s’ha acabat encenent.\nEl Club Gimnàs ens ha fet una demostració de la seva tasca en el centre de la pista, i més d’un/a segur que ha tingut enveja de la flexibilitat i agilitat d’aquestes noies…\nCal dir que el Gimnàs de l’Escola es projectava un vídeo dels alumnes de tot el centre fent plàstica. Aquestes plàstiques decoraven tot el gimnàs i estaven emmarcats a partir de materials reutilitzats. Igualment a la Biblioteca, es projectava el vídeo que explica visualment la història del centre.\nAra ja tocava la part més protocolària hi ha estat també un dels moments més emotius. La Directora del centre ha ofert unes breus paraules explicant a grans trets els canvis que han marcat l’evolució de l’Escola des de la seva creació. Posteriorment han estat obsequiats amb un llibre d’en Madorell tots i totes les participants al concurs de logotips que es va realitzar a principis d’aquest mes. En Pere Madorell, germà del Josep Maria Madorell, en nom de la família ha dit unes paraules d’agraïment i ha obsequiat a l’Escola amb un dibuix original del seu germà. L’Inspector d’Educació de la zona també ha ofert unes paraules i ha remarcat la importància del nom escollit així com de la tasca educativa que dur a terme el centre. La Regidora d’Educació i l’Alcalde de la Vila han acabat concloent aquest protocol felicitant per la feina feta i convidant-nos a un pica-pica.\nAra ja era hora d’anar a fer el dinar. Així que entre tothom hem muntat les taules i cadires i ben organitzats hem pogut dinar la botifarra amb mongetes, coca i cava. Francament estava molt bo.\nI per acabar la festa, com no podia ser d’una altra manera hem mogut el cos amb el grup d’animació AMBAUKATUNAVIA. A través de diferents ritmes i sons la feta arribava a la seva fi amb l’esclat de confeti i papers de colors.\nARA SI QUE PODEM DIR QUE L’HEM FET BEN GROSSA.\nMoltes gràcies al Cuc de Molins de Rei, als Matossers, al Club Gimnàs Molins de Rei, l’Ajuntament, la Diputació de Barcelona per la vostra col·laboració. I moltíssimes gràcies a la Junta de l’AMPA per l’esforç de les últimes setmanes, pels pares i mares que heu col·laborat i a tot l’Equip de Mestres per haver fet possible la festa d’avui.\nThis entry was posted in General and tagged Curs 11/12, Esdeveniments, Festes d'Escola on 27 març 2011 by xobiols.\nThis entry was posted in General and tagged Curs 11/12, Esdeveniments, Festes d'Escola on 18 març 2011 by xobiols.\nAprovació Nom a l’Ajuntament\nEn el Ple de l’Ajuntament d’avui 23 de febrer de 2011 s’ha presentat la proposta de canvi de denominació del nostre centre. Un cop explicada la proposta per part de la Regidora d’Educació, les diferents forces polítiques del Consistori han intervingut, recolzant la proposta i alavant el procés dut a terme.\nFinalment s’han sut a terme les votacions i la proposta ha estat aprovada per unanimitat. Aquest fet era indispensable per poder seguir amb la tramitació al Departament d’Educació, que en breu aprovarà el canvi.\nEl punt s’ha acabat amb la intervenció de la Directora, Montse Mouriño, fent un breu repàs per la història del centre i de com s’ha realitzat el procés, tot convidant a la festa del proper 27 de març on es presentarà la nova imatge de l’Escola.\nThis entry was posted in General and tagged Consell Escolar, Curs 11/12, Esdeveniments on 23 febrer 2011 by xobiols.\nDesprés d’haver realitzat les Jornades de Portes Obertes només ens quedava pendent oferir-vos les dates del procés. Finalment, avui el Departament corresponent ha publicat quin serà el calendari. El podeu mirar a la pàgina d’aquest bloc dedicat a aquest procés.\nPer qualsevol aclariment restem a la vostra disposició. Cordialment,\nThis entry was posted in General and tagged Curs 11/12 on 25 gener 2011 by xobiols.\nJornada de Portes Obertes per totes aquelles famílies que han de matricular el seu fill/a pel curs vinent. Les dates són:\nDilluns 24 a les 15.15 hores o\nDimarts 25 a les 09.15 hors.\nNo hi falteu, us hi esperem\nThis entry was posted in General and tagged Curs 11/12 on 16 gener 2011 by xobiols.


Obra social de Caixa Ontinyent edita “Fungicultura. Cultiva bolets a casa” | TV Digital Ontinyent\n11 abril 2021 - 3:21 h\nInici Cultura Obra social de Caixa Ontinyent edita “Fungicultura. Cultiva bolets a casa”\nL’autor, Antoni Gandia, Enginyer tècnic forestal i Màster en Biotecnologia Molecular de Plantes, acosta la ciència de la fungicultura i explica a més com utilitzar els bolets i fongs per a restaurar ecosistemes, informació sobre el seu ús medicinal, de conservació o preparació de licors, formatges i cervesa, entre altres.\n“Els bolets són un aliment nutritiu i amb propietats terapèutiques per a les persones i l’ecosistema. Formen part del nostre bagatge cultural i gastronòmic, actualment el seu cultiu pot convertir-se en una indústria fructífera i revitalitzadora per a l’economia rural de la nostra zona”, assenyala Gandia.\nLa nova publicació, de la que s’ha realitzat una tirada inicial de 700 exemplars, serà distribuïda a través de la xarxa d’oficines de Caixa Ontinyent i de “La botiga”, la tenda online de la web de la seua obra social (obrasocial.caixaontinyent.es), a un preu de 12 euros.\nDes de 1995, Obra Social de Caixa Ontinyent desenrotlla un programa de publicacions, tots ells referents a temes autòctons i que tenen com a finalitat incentivar i fomentar la investigació i divulgació del patrimoni cultural de les localitats del seu àmbit d’actuació.\nArticle anterior“L’Àguila” torna a dansar pels carrers d’Ontinyent 438 anys després\nArticle següentS’elimina la taxa d’utilització del Teatre Echegaray i la Sala Gomis\nRedacció TVdigitalOntinyent - Data: 29/09/2015 0\nTV Digital Ontinyent - Data: 23/04/2012 0\nEstudiants del Conservatori d’Ontinyent oferiran un repertori de música clàssica el...\nTV Digital Ontinyent - Data: 05/03/2021 0


GUIA | Tot el que cal saber per a la manifestació "per la llibertat" d'aquesta tarda\nBarcelona. Dissabte, 26 d'octubre de 2019. 14:42\nActualitzat: Dissabte, 26 d'octubre de 2019. 14:44\nAvui fa 13 dies de la sentència del judici al procés, una sentència que condemna els líders independentistes catalans a prop de cent anys de presó. Després d’una setmana de mobilitzacions massives, amb diferents incidents i ferits, i una setmana de calma marcada per mobilitzacions pacífiques, un centenar d'entitats, associacions i sindicats de la societat civil convoquen una "gran manifestació" per a aquest dissabte 26 d'octubre per respondre a la sentència del Suprem.\nLes associacions que convoquen la mobilització de demà volen denunciar la sentència i instar els partits i les institucions públiques a trobar el camí de la política per posar fi a la judicialització del conflicte.\nSota un lema clar i concís, “Llibertat”, les entitats han citat els participants avui a les 17 hores al carrer Marina de Barcelona.\n⬛⬜📢 Dissabte, omplim el carrer Marina!\n🚌 Per venir amb autocar, contacta amb la teva territorial! Encara hi ha places!\n🚇 Si vens amb metro, baixa en alguna de les parades properes al carrer Marina (Sagrada Família, Monumental, Tetuan o Marina).#ObjectiuIndependència pic.twitter.com/4AJ3TeBaiP\n— Assemblea Nacional 🧭 (@assemblea) October 25, 2019\nLa capçalera de la marxa serà a la cruïlla del carrer Marina amb el carrer Ramón Turró, i baixarà fins a l’avinguda Icària, on hi haurà l’escenari central de l’acte.\nCom es pot arribar a la manifestació?\nPer arribar al punt de trobada des de Barcelona, la millor opció és agafar el metro: Bogatell L4, Marina L1, Monumental L2, Tetuan L2 i Sagrada Família L2 i L5.\nSi no es vol agafar el cotxe, pels que venen de fora de Barcelona, s’han organitzat autocars que sortiran de molts punts de Catalunya.\n📣 MANIFESTACIÓ LLIBERTAT\n📅 Dissabte 26 Octubre\n🚌 Vine amb autocars de l'ANC des d'Igualada.\n🎟 Podeu comprar tiquets ‘online’👇🏻https://t.co/Ctu7FuqQBV pic.twitter.com/21KMYfzYUe\n— Òmnium Anoia 🎗 (@OmniumAnoia) October 25, 2019\nFem un autocar per a la gran manifestació d'aquest dissabte a les 5 de la tarda al carrer Marina de Barcelona.\nSortida del Ziam a les 14h30\nEls tiquets es venen al Boli Blau.\nÉs el moment de seguir manifestant-nos i fer sentir la nostra veu!!!#ArenysdeMunt pic.twitter.com/e2VsuUg6Gc\n— ANC Arenys de Munt (@ANC_ArenysDMunt) October 24, 2019\n🚌 🚌 🚌 3 Autocars plens el primer dia de tiquets.\nPunt de venda: Bar la Patagònia.\n🕑 sortida: 14 h\ntornada: 19 h (en acabar la manifestació).\n📍 Lloc de Sortida: Carrer dels Telers (zona Condis) de Banyoles\n💶 Tiquet: 10 €#ObjectiuIndependència pic.twitter.com/MtDPpwlGu8\n— Anc Pla de l'Estany🎗 (@ANCPlaEstany) October 24, 2019\nI el Tsunami Democràtic?\nTsunami Democràtic no forma part de l’organització de la mobilització, però a través de les xarxes socials ha animat a participar-hi. Tot i no ser part de l'organització, el moviment té una acció preparada per a aquesta tarda: Tsunami ha anunciat que durant la marxa repartirà codis QR.\nEl codi és necessari per poder accedir a l'aplicació mòbil —disponible només per a Android— i rebre ordres de cara a pròximes mobilitzacions. Des del seu compte de Twitter, Tsunami ha llançat aquest avís assegurant que "avui podràs trobar el teu QR a la gran manifestació per la llibertat". Concretament, diuen que "hi haurà centenars de persones repartint-ne". L'organització també ha avisat que "aviat necessitarem l'app".\nPel que fa a les temperatures, es preveu una jornada assolellada amb uns temperatures que oscil·laran entre els 13 i els 21 graus. A l’hora de la manifestació, a les 17 h, el Meteocat preveu que la temperatura rondarà els 20ºC.\nLa sentència Tsunami Democràtic repartirà codis QR a la manifestació de dissabte El Nacional\nLa sentència Els CDR convoquen a tornar les pilotes de goma a la policia espanyola El Nacional


Metodologia - Campus Xavi Estrada\nAprendre fent esport, créixer en tots els àmbits i, sobretot, passar-ho bé. Aquest és el triple repte amb el que neix el Campus Xavi Estrada impulsat, i organitzat per l’àrbitre internacional de futbol Xavier Estrada.\nEs tracta d’un campus pioner de multiesport, amb un programa específic de tecnificació de futbol i que està dissenyat no només per desenvolupar les capacitats físiques i esportives dels nens i nenes, sinó també, i de forma molt especial, per potenciar les psíquiques, cognitives i emocionals.\nL’àrbitre internacional Xavier Estrada posA en marxa un Campus pioner a les Terres de Lleida basat en el multiesport, el futbol i les emocions\nS’aplicaran i es plasmaran moltes de les activitats que ja es duen a terme amb èxit en diferents escoles de Lleida a través del programa d’Esport i Emocions dissenyat pel mateix Xavier Estrada i que compta amb l’aval i el suport de la Universitat de Lleida.\nEn el Campus es realitzaran activitats de multiesport de 4 a 17 anys, practicant disciplines com el futbol, el futbol sala, el bàsquet, l’handbol, i el vòlei, a més a més hi haurà un programa de tecnificació només de futbol i adreçat únicament a joves nascuts a partir de l'any 2012, edats en les quals ja es pot treballar d’una forma específica en un esport en concret, amb una especial atenció a la tecnificació de porters.\nTambé s’ha dissenyat un contingut adaptat a les edats dels nens des dels més petits fins als més grans, amb jocs adaptats pensats per estimular, també, la part sensorial en una etapa de la vida clau pel que fa al seu creixement i desenvolupament.\nA partir dels 4 anys, i per aquells que no facin el pla de perfeccionament de futbol (a partir de 2012), també s’ha previst un variat pla multiesport per nivells, habilitats i aptituds adaptat a cada participant, per tal que es pugui gaudir i aprendre al màxim.\nAixí mateix, i a partir de situacions de partit o de competició, es treballarà i es facilitaran algunes eines per aconseguir que els joves tinguin la màxima destresa possible a l’hora de solucionar conflictes i de prendre decisions importants en contexts reals. “Això suposa passar d’un paradigma on s’entrena de forma analítica, és a dir, on només es té en compte el gest tècnic, a un paradigma sistèmic més global, on l’aprenentatge s’integra en el context en el que jugues, pel sistema, per les normes, per la disposició dels dos equips o per les instruccions que reps”, assenyala Xavi Estrada.\nUn dels reptes és, segons EXPLICA XAVI ESTRADA, que els nens i nenes “aprenguin i, sobretot, que es motivin, que tinguin curiositat, i que s’ho passin molt i molt bé. Intentarem que cada dia acabin amb ganes de tornar l’endemà”.\nL’experiència dins l’esport d’elit o en categories professionals de l’equip organitzatiu fa que aquest consideri que “l’entrenament, el perfeccionament i l’aprenentatge en general han d’anar, avui en dia, molt més enllà dels treballs tradicionals i de passar cinc hores darrera una pilota o entrenar només pel fet d’entrenar”\nÉs per això que, com explica el mateix Xavier Estrada, “intentarem aportar eines noves a totes les activitats i xerrades, perquè els nois i noies siguin conscients d’allò que fan i de per què ho fan. Són exercicis i experiències adaptades a la seva edat, al seu nivell, a les seves aptituds i a la seva edat madurativa”. En aquest sentit, Estrada avança que “es tracta de petites eines i trucs que els poden servir de cara al futur, tant en l’àmbit esportiu com en el personal, a l’hora de gestionar les emocions, fent-ho tot amb la màxima qualitat possible”, admet Estrada, que l’any passat va ser escollit millor àrbitre de Primera Divisió.\n629 080 826


L’equip Santsenques guanya la XIV Lliga Interna de Debat de la UB - Universitat de Barcelona\nInici > Notícies > L’equip Santsenques guanya la XIV Lliga Interna de Debat de la UB\nL’equip Santsenques guanya la XIV Lliga Interna de Debat de la UB\nDos dels integrants de l’equip Santsenques, que ha guanyat la XIV Lliga Interna de Debat de la UB.\nL’actual sistema educatiu garanteix el progrés de les persones? Aquest és el tema sobre el qual van polemitzar els finalistes de la XIV Lliga Interna de Debat de la Universitat de Barcelona, que es va disputar el passat 14 de febrer a l’Aula Magna de l’Edifici Històric. Va ser la cloenda d’una competició que, al llarg de tres dies d’enfrontaments dialèctics, va aplegar una trentena d’estudiants de diferents facultats de la UB.\nL’equip Santsenques, format pels estudiants Raúl López Álvarez (Ciències Polítiques), Ana Al Bitar Dos Santos (Pedagogia) i Melania Ferrer Puertas (Sociologia), es va acabar imposant sobre la formació Fusión, integrada per Genís Miquel Bergada (Història) i Carlos Ortega Pereira (Dret). El jurat també va destacar la participació de Raúl López Álvarez i de Luis Felipe García Aristizábal (Dret) amb el premi ex aequo al millor orador. Genís Miquel Bergada, per la seva banda, va obtenir el premi a la millor jove promesa. Aquest últim també es va imposar a la IV Competició de Discursos de la UB, que es va disputar en el marc de la Lliga.\nEl jurat d’honor d’aquest debat final va estar format per Daniel Sánchez, debatent experimentat i expresident de l’Associació de Debat de la UB (ADUB); Carlos Santacana, director del Departament d’Història i Arqueologia de la UB, i Raquel Chasserot, debatent veterana i guanyadora de la Lliga de Debat de la Xarxa Vives el 2013, entre altres reconeixements.\nAra l’organització seleccionarà, d’entre els finalistes, els estudiants que representaran la UB en la XVI Lliga de Debat Universitari de la Xarxa Vives, que tindrà lloc a la Universitat Rovira i Virgili del 27 al 30 d’abril, i on competiran amb equips de la resta d’universitats de l’àmbit catalanoparlant.\nDes de fa catorze anys, l’Associació de Debat de la Universitat i el Vicerectorat d’Estudiants i Política Lingüística, amb el suport del Servei d’Atenció a l’Estudiant, organitzen la Lliga Interna de Debat de la UB. Es tracta d’una competició lúdica i formativa en què els equips, formats per alumnat universitari dels diversos ensenyaments de la UB i liderats per un capità, s’enfronten, d’acord amb un calendari de competició, en un seguit de debats al voltant d’un tema d’actualitat proposat per l’organització. La pràctica del debat és una activitat que permet millorar l’oratòria i la retòrica, dona seguretat a l’hora de parlar en públic i ofereix eines per dominar el llenguatge. El debat també permet que els estudiants adquireixin i posin en pràctica estratègies de mediació i tècniques de negociació i de resolució de conflictes. Tot plegat fa que aquesta activitat, reconeguda amb un crèdit ECTS, tingui un potencial formatiu elevat.


Ens plau comunicar-li la recent constitució de l’Associació Cultural Juli Hurtado i la seu social MUSICANT, per iniciativa d’un grup de professionals de la música, amics i col.legues de Juli, com a reconeixement al valor del seu llegat pedagògic-musical i amb la certesa del que la continuïtat del seu treball pot aportar a l’educació musical de joves generacions.\nJuli fou músic de banda, mestre d’escola, psicòleg, emprenedor de projectes musicals, fundador-director d’escoles corals, investigador, expert pedagog musical. En cadascun d’aquests àmbits ha deixat una petjada d’innovació i de creativitat que cal difondre i desenvolupar amb el propòsit de seguir prestant un servei a l’educació musical i als professionals que n’estiguen interessats.\nMUSICANT aspira a convertir-se un lloc de trobada professional d’estudiants, de professorat de música, de directors de cors, per tal de fomentar l’intercanvi pedagògic i de promoure projectes d’innovació educativa musical. Un espai compromès en la creació i difusió cultural a través de l’organització de concerts, de debats, d’activitats de formació, presentació de treballs de creadors, trobades corals, etc.\nConvertir-se un lloc de trobada professional d’estudiants, de professorat de música, de directors de cors,\nFomentar l’intercanvi pedagògic\nPromoure projectes d’innovació educativa musical.\nFomentar la creació i difusió cultural: Organització de concerts, de debats, d’activitats de formació, presentació de treballs de creadors, trobades corals, etc.\nProjeccions de documentals, de pel.lícules, al voltant de la música i l’educació


Detingut un pres fugat que assaltava botigues de telefonia mòbil a Barcelo\nDetingut un pres fugat que assaltava botigues de telefonia mòbil a Barcelona\nEls Mossos el relacionen amb quatre robatoris en botigues de de telefonia que es van cometre en els mesos d'agost i octubre\nper Redacció diumenge, 12 de novembre 2017 - 11:04h\nDetenim un lladre a Barcelona que robava a botigues de telefonia mòbil. La investigació ha permès determinar que el detingut havia comès els robatoris mentre estava de permís penitenciari ja que complia una condemna per robatoris violents comesos el 2010 pic.twitter.com/WIYUSDp2Km\n— Mossos (@mossos) 12 de novembre de 2017\nEls Mossos d'Esquadra han detingut un home relacionat amb diversos robatoris amb violència en establiments comercials de telefonia mòbil de Barcelona. El detingut estava complint una condemna de presó per la seva implicació en diversos robatoris amb violència i intimidació a botigues de telefonia comesos l'any 2010 i que després d'un permís penitenciari no va retornar a la presó. Els Mossos el relacionen amb quatre robatoris en botigues de de telefonia que es van cometre en els mesos d'agost i octubre. La investigació continua oberta per localitzar altres persones que haurien participat en els fets.\nA finals d'agost, els Mossos van relacionar el detingut amb un robatori violent que va tenir lloc a mitjans d'aquell mes en una botiga de telefonia d'on es va endur terminals mòbils de gamma alta i els diners de la caixa enregistradora, amenaçant els dependents i fent-los entrar al magatzem de la botiga. L'autor portava ulleres de sol i un casc de motocicleta per dificultar la seva identificació. Dies més tard hi va haver un altre robatori similar en una altra botiga de telefonia i els investigadors van determinar l'autora d'aquesta mateixa persona. Per aquest motiu, es va intensificar el dispositiu de recerca.\nA finals d'octubre, dues persones amb cascos i ganivets de cuina van cometre un robatori en una altra botiga de telefonia i es van endur els diners de la caixa enregistradora, a més de telèfons mòbils i altres productes tecnològics de venda a l'establiment. Aquesta tercera investigació també va concloure que la persona que s'investigava havia comès aquest robatori.\nEl 31 d'octubre es va produir un quart robatori just en la segona botiga de telefonia afectada a l'agost. Novament dos autors van intimidar els treballadors amb ganivets de cuina i els van tancar a l'interior del magatzem. Un dels dependents va assegurar que un dels autors era la mateixa persona que l'havia atracat el mes de setembre. Un nou dispositiu va acabar amb la seva detenció.\nEl detingut va ser la persona evadida de la justícia i en la motxilla que portava hi havia els dos ganivets de cuina utilitzats en el darrer robatori i la roba que havia utilitzat i que s'havia canviat per confondre els agents. No es va recuperar el material de telefonia sostret en aquests fets, que ascendeix a més de 9.000 euros. El detingut va ingressar novament a presó després de passar a disposició judicial.\nNou missatge en vídeo de Puigdemont ara a la manifestació de Barcelona\nBarcelona Robatori Presó


La Masia d’Espluguesadmin_calblay2021-06-29T21:28:53+01:00\nL’essència del Penedès a cada plat, a cada racó\nL’emblemàtic restaurant de La Masia d’Esplugues reobre amb un il·lusionant projecte de la nostra mà. En ell oferim la nostra cuina més genuïna, des de la tradicional penedesenca per donar a conèixer les arrels gastronòmiques que ens fascinen fins a la més moderna, oberts al món i a la innovació culinària.\nGrups de més de 10 pax. consultar.\nSala Gaudí i Sala Miró\nTota la llum del Penedès en aquesta sala del restaurant de La Masia.\nUna magnífica llar de foc presideix aquesta elegant sala del restaurant.\nDiferents nivells i racons per a un espai original i acollidor que ofereix total privacitat.\nÍntima terrassa on fer el vermut o prendre un cafè.\nUn restaurant històric que empren una nova etapa de la mà de Cal Blay.\nExemple de la innovació i creativitat que desprenen els valors culinaris de Cal Blay, la cuina del restaurant conjuga la tradició amb la modernitat culinària. Receptes tradicionals reinventades amb total respecte al producte.\nExemple de la innovació i creativitat que desprenen els valors culinaris de Cal Blay, la cuina del restaurant conjuga la tradició amb la modernitat culinària. Receptes tradicionals reinventades amb el màxim respecte al producte.


Arròs amb calamars de llauna – THERMOFACILIBO\n27/01/2019 27/01/2019 consol\nUs explicaré una anècdota d’aquest arròs, a vegades, el dissabte o el diumenge, sortim a fer un tomb de matí amb el meu marit i es queden els meus fills d’encarregats de fer el dinar, doncs bé, fer aquest arròs els encanta, no els suposa cap feina i queda espectacular.\nAmb pocs ingredients i sense haver-nos de posar ni el davantal, tindrem un arròs boníssim. Us animo que el proveu i ja m’explicareu!!\n1 llauna de calamars, en la seva tinta (115 g aprox.)\n300 g d’arròs de gra rodó\n800 g de brou de peix (o aigua + pastilla de concentrat)\nPosar dins el got la ceba, l’all i oli d’oliva. Trossejar 2 segons a velocitat 5. Tot seguit sofregir 5 minuts, a temperatura 120° i velocitat 1.\nAfegir la llauna de calamars amb la seva tinta i el vi blanc. Programar 1 minut, temperatura varoma i velocitat 1. Sense el cubilet, per afavorir l’evaporació de l’alcohol.\nIncorporar l’arròs la sal i el pebre. Ofegar 2 minuts, temperatura 100º, gir invers i velocitat 1.\nAbocar el brou o l’aigua i la pastilla de concentrat i programar 15 minuts, temperatura 100°, gir invers i velocitat 1.\nAbocar en una paella, tapar i deixar reposar durant 5 minuts abans de servir.\nPrevious Article Crema de mandarina\nNext Article Fideuà de verdures i pollastre


La deshumanització de les llargues condemnes (Esther Giménez Salinas)\n4 min. 19/10/2019 19:22\n1. La violència. Durant tot el judici, l’obsessió de la Fiscalia era demostrar la violència per poder justificar el delicte de rebel·lió. Una vegada i una altra, molts de nosaltres vam defensar que no n’hi havia hagut. Finalment, el Tribunal Suprem considera que aquesta qüestió no es pot respondre amb monosíl·labs (com tantes altres, m’atreviria a dir). El sí o no és massa simplista per definir un cas com aquest, que, segons el TS, exigeix que la violència sigui instrumental, funcional i, el que és més important, preordenada a les finalitats de la rebel·lió. De fet, el rebuig d’extradir Puigdemont per part del tribunal alemany de Schleswig-Holstein va ser menyspreat per la justícia espanyola, i ara ens trobem que la rebel·lió és descartada a la sentència amb arguments similars. A això cal sumar-hi alguna formulació un pèl estranya, com que « el ‘derecho a decidir’ había mutado y se había convertido en un atípico ‘derecho a presionar’ ». O l’afirmació sobre « la inviabilidad de los actos concebidos para hacer realidad la prometida independencia ». Per tant, una de les raons per les quals descarta la rebel·lió és que el risc ha de ser real i no « una mera ensoñación ».\n2. La sedició. Un cop descartada la rebel·lió, el tribunal havia de determinar la sedició, que cal recordar que actualment s’emmarca entre els delictes contra l’ordre públic. Al meu entendre, alguns dels arguments per descartar la rebel·lió eren també aplicables a la sedició, que requereix un alçament (sollevament, sublevació, insurrecció) públic i tumultuari. Del redactat de la sentència en algun paràgraf es desprèn que s’acosta més al concepte d’una rebel·lió « en pequeño » que no pas al delicte de sedició pròpiament dit. En aquest sentit, tenint en compte que el concepte d’ordre públic no és precisament concret o explícitament pacífic en la seva interpretació, costa trobar un límit clar entre desobediència i desordre públic. Així, quan la sentència expressa que s’exigeix « valorar si el tumulto imputado a los autores pone efectivamente en cuestión el funcionamento del Estado », em remeto al que s’ha descrit sobre la rebel·lió.


28/09/2021 13:00 Actualizado a 28/09/2021 13:15\nACN Lleida.-Onze restaurants de Lleida participen en les jornades gastronòmiques 'Cuina de l'Horta, vins de Ponent', que organitza la revista 'Cuina', amb la col·laboració de l'Ajuntament de Lleida i la Ruta del Vi de la Denominació d'Origen Costers del Segre. Entre el 29 de setembre i el 30 de novembre, oferiran menús especials amb productes de l'Horta maridats amb vins de 21 cellers de la DO lleidatana que formen part de l'associació Lleida Wine Route. La iniciativa vol promoure i reivindicar el producte de proximitat i posar en valor l'Horta de Lleida, i, a la vegada, donar suport a la restauració després de les dificultats viscudes durant la pandèmia. Del preu de cada menú que ser serveixi es destinaran 2 euros al Banc dels Aliments de Lleida.\nEls onze restaurants lleidatans han preparat menús espacials amb productes de l'Horta, maridats amb vins de 21 cellers de la DO Costers del Segre. Els restaurants que participen en les jornades 'Cuina de l'Horta, vins de Ponent', són Aimia, Bar Tòfol, Brasa d'Or, Caravista, Celler del Roser, Ferreruela, La Huerta, Manicomio, Petit Català, Pinot Gastrothèque i Saroa. Algunes de les creacions que han preparat per a l'ocasió són, per exemple, carpaccio de peus de porc amb vinagreta de caragols i tomàquet confitat; terrinade corder xisqueta a baixa temperatura amb reducció de ratafia; paella d'estil casolà del tros (arròs amb porc, pollastre, conill, espinacs i caragols bovers); melós de galta de vedella amb bolets i salsa de vi Costers del Segre, o bunyols de poma Reineta amb crema, entre moltes altres. Els 21 cellers que maridaran els àpats dels restaurants són Analec, Boldú Viticultors, Castell d'Encús, Castell del Remei, Celler de Sanui, Cercavins, Cérvoles, Clos Pons, Costers del Sió, Lagravera, L'Olivera, Mas Blanch i Jové, Matallonga, Petit Duran, Purgatori, Raimat, Sauvella, Tomàs Cusiné, Vall de Baldomar, Vila Corona i Vinya eks Vilars. Tots aquests cellers pertanyen a l'associació Lleida Wine Route, un organisme que uneix les iniciatives dels sectors públics i privat per promocionar i potenciar el turisme enològic sostenible i de qualitat de les Terres de Lleida. Solidaritat i premis Les jornades també tenen un vessant solidari, ja que del preu de cada menú que ser serveixi es destinaran 2 euros al Banc dels Aliments de Lleida. D'aquesta manera, els restauradors volen contribuir a la tasca que porta a terme aquesta entitat. Per tal de fer difusió i donar major ressò a aquesta acció solidària, l'organització compta amb la col·laboració del Sr Postu, que aporta una 'Postu-xapa' feta per al Banc dels Aliments ('I Love Allioli') per a cada client que consumeixi un menú. D'altra banda, durant els dos mesos de les jornades es faran diferents sortejos de menús, visites als cellers, tastos, lots d'ampolles de vi o d'experiències enològiques, entre les persones que consumeixin algun dels menús dels restaurants participants. Així mateix, hi haurà premi especial que se sortejarà en acabar les jornades i que consistirà en un cap de setmana per a dues persones al conjunt rural de Cal Soldat, a Collmorter (Pallars Jussà).


L'associació Amics del CCU, entrevistats a TV Girona\nA l'espai l'entrevista del Notícies Migdia de TV Girona del passat dilluns dia 28 de maig, Fran Quirós, Coordinador d'àrea de l'Associació Amics del CCU, i Raül Jorquera, voluntari d'Arquicoopera, ens presenten l'entitat i ens expliquen el projecte arquitectònic que es durà a terme aquest estiu a l'Argentina.\nUna alumne de l'ERAM ha realitzat un lipdub a l'escola de la Fundación Cristal (Nicaragua)\nAquest lipdub s'emmarca en el projecte de cooperació que ha dut a terme Elisabet Samitier com a Treball Final dels seus estudis a l'ERAM, Escola Universitària adscrita a la UdG.\nOferta d'Activitat Solidària "Projecte SOM.NIT"\nHores: 25hDates i horari: 15 de juny, de 17 a 21h., i 16 de juny, de 10h a 14h i de 15 a 18h. (sessions teòriques) + 2 nits, d'11h a 3h de la matinada, entre juny i setembre (Sessions pràctiques). Lloc: HostalricNombre places: 15\nOferta d'Activitat Puntual "Mujeres: la fuerza del cambio en la India"\nDies: del 6 al 10 de junyHorari: d'11 a 15:45 i de 15:45 a 20:30Hores totals: 5Lloc: Delegació Territorial del Govern de la Generalitat a Girona (per confirmar)\nLa UdG realitza una firma pública de convenis de col·laboració amb 24 entitats socials de la demarcació\nEl passat dijous dia 17 de maig, coincidint amb la 2a Diada de la Solidaritat, es va realitzar la firma pública dels convenis de col·laboració entre la Universitat de Girona i les entitats que participen en la realització d’Activitats Solidàries i de Cooperació.\nLa comunitat universitària va recollir més de 1.400 kg d'aliments durant la 2a Diada de la Solidaritat\nLa Fundació Banc dels Aliments destaca el gran èxit de participació que va demostrar la comunitat universitària el passat 17 de maig durant la 2a Diada de la Solidaritat de la UdG. A continuació podeu veure la relació d'aliments que es van aportar en cadascun dels tres punts de recollida.\nLa comunitat de la UdG va sumar 54 donacions de sang durant la 2a Diada de la Solidaritat\nAquestes 54 donacions de sang se sumen a les 604 que el Banc de Sang i Teixits va aconseguir la campanya del passat mes de març.\n"Al segle XXI no es pot acceptar que el dret a la vida el determini el lloc on neixes" Pedro Alonso a El Diari de Girona\n"Si el director d'una farmacèutica anuncia al matí que invertirà mil milions a investigar una vacuna contra la malària, al migdia l'han fotut al carrer perquè s'hauran enfonsat les accions"Podeu llegir l'entrevista completa després del salt.Fotografia de Marc Martí.\n“No sabem per què funciona la vacuna contra la malària” entrevista a Pedro Alonso (ElPunt/Avui)\nEl doctor Pedro Alonso (Madrid, 1957) va començar la carrera en salut internacional fa 26 anys a l'Àfrica Occidental. Actualment, presideix l'Institut de Salut Global (IS Global) de Barcelona. Entre els diferents guardons que ha rebut al llarg de la seva trajectòria professional, destaca el premi Príncep d'Astúries de cooperació internacional el 2008.\nSegueix la conferència del Dr. Pedro Alonso en streaming\nAquest dijous 17 de maig podreu seguir en streaming la conferència del Dr. Pedro Alonso titulada "La Cooperación Universitaria al desarrollo en tiempo de crisis".La conferència s'impartirà a la Sala d’Actes de l’Escola Politècnica Superior (P-I) a les 12.30h.*Cal confirmar assistència a: cooperacio@udg.edu\nOferta d'Activitat Puntual "Cursa de les Gavarres d'Astrid-21"\nSuport a l'organització de la cursa i en els punts d'avituallament.Dia: 20 de maig, de 7h a 15h.Lloc: Castell de Montjuïc de GironaDurada: 10 horesPlaces: 10\nOferta d'Activitat Puntual "Voluntaris per a la 2a Diada de la Solidaritat de l'UdG"\nParticipació en la organització de les activitats de la 2a Diada de la Solidaritat.Dia: 17 de maig, de 10h a 14h i de 15h a 19hLloc: Campus MontiliviDurada: 10 horesPlaces: 5\nOferta d'Activitats "Acompanyament de persones amb discapacitat a la piscina"\nHores: 25Lloc: Piscina Municipal de PalauDel 10 de maig al 28 de junyHorari: dijous de 10.30 a 13.00hPlaces: 1 (noi)\nTV3 es fa ressó de les Activitats Solidàries de la UdG\nL'oferta d'Activitats Solidàries amb reconeixement de crèdit de l'Oficina de Cooperació per al Desenvolupament ha superat la xifra de 700 voluntaris. El Telenotícies Comarques de dimecres 2 de maig se'n va fer ressó amb una notícia sobre l'Activitat de Voluntariat a la presó de Girona.\nX Convocatòria d'Ajuts a Projectes de Cooperació per al Desenvolupament. Any 2012\nEn el Consell de Govern núm. 3/12 de 26 d’abril de 2012, s'ha aprovat la X Convocatòria d'Ajuts a Projectes de Cooperació per al Desenvolupament de la UdG.El termini de presentació dels documents finalitza el 31 de maig de 2012.


Holocaust tomàquet | Jordi Luque\nHa estat un mal estiu per a fer tomàquets. La pluja ha malmès molta flor. La tuta, eruga troiana que es transforma en papallona dins els fruits, ha estat especialment virulenta. I el sol, dropo, no ha acabat de sortir fins a finals d’agost.\nA principis d’estiu la Marta, o en Gerard, de la Catxaruda, ens van convidar a tastar els tomàquets que cultiven de manera ecològica als horts de Mas Bosch, a Gallifa. Hauriem d’haver-hi anat a finals de juliol, però fins a finals d’agost no han madurat. «Molta gent ha preferit triturar-los», diu en Gerard. Aquests, però, han sobreviscut a l’holocaust tomàquet.\nVarietats anitgues recuperades de Can Bosch\nTastem un Montserrat Plè, un Pare Benet, un Cor de Bou, un Cirerol i un Pometa Lluis Vila.\nDe dalt a baix i de esquerra a dreta: Pometa Lluis Vila, Cor de Bou, Cirerol, ?, Pare Benet i Montserrat Ple.\nSon algunes de les varietats antigues del Vallès recuperades, ni de bon tròs totes. Les podràs tastar el 30 i 31 d’agost a la Vª Fira del Tomàquet del Vallès que es celebrarà a Santa Eulàlia de Ronçana.\nSi no t’hi pots acostar, però, pots comprar-ne a online a en Gerard i la Marta.\nNo és un tomàquet, és una porqueta vietnamita i es diu Claire.


Ningú no sap res – Francesc-Marc Álvaro\nFrancesc-Marc Álvaro | Ningú no sap res\n22 ago 2020 Ningú no sap res\nNo en tinc ni idea. Ella tampoc. Ningú no sap res. El nivell d’incertesa és tan dens que la majoria ens hem posat una màscara damunt la mascareta, per poder anar pel món: és la d’una resignació ignorant o, si us sembla més exacte, la d’una ignorància fatalista. Ella és mestra d’escola i passa davant de la taula on faig un beure, quan el sol declina, davant la mar. S’atura, ens saludem i fa una pregunta retòrica: “Què passarà aquest setembre?”. Ella mateixa respon: “Estem en mans de la sort”. És probable –coincidim– que moltes escoles es vegin desbordades malgrat les mesures dictades per les autoritats. Probabilitats de caos i probabilitats d’èxit, calculeu. Jorge Wagensberg va escriure que “la probabilitat és el grau de versemblança d’un succés abans que s’esdevingui”. És versemblant que molts alumnes hagin de quedar-se a casa a la primera tos que se senti dins d’una aula? Aquesta mestra mira cap al cel i mou les espatlles com qui espera un miracle.\nNingú no sap res del cert. Anirem fent. El Departament d’Educació admet que està revisant els seus plantejaments per al començament de curs, després que s’hagi constatat públicament que la coordinació amb la Conselleria de Salut és millorable, extrem que no contribueix precisament a la tranquil·litat dels administrats. “No s’ho parlen abans, tot això?”, s’exclama algú que –com vosaltres i un servidor– no pot entendre que els responsables públics no posin més cura en allò que sí que poden controlar: la coordinació i la comunicació del que fan. Els dubtes sobre el funcionament de les escoles són la metàfora del que ens està passant: viure una realitat que tendeix a fulminar qualsevol pla.\nSimón diu la frase del dia: “Les coses no van bé”; què faig?, demano un gintònic o reso el parenostre?\nTarda d’agost. El missatge que llancen des del Departament de Salut ja ho diu tot: “És imprescindible reduir la interacció social”. Com ho farem? A la mateixa hora, de la tele del bar surt la veu del president del Barça, com la pregària d’una religió arcaica que ja ha oblidat el nom del seu déu. Tarda d’agost d’una època sense possibilitat de pensar el futur, ancorada en un present al caire sempre de la catàstrofe. Ara, la tele ens regala la presència de Fernando Simón, que amolla la frase del dia: “Les coses no van bé”. Què faig? Demano un altre gintònic o reso el parenostre? Aquest present se’ns farà llarg i és com ser a la sala d’espera d’un servei d’urgències un diumenge a la tarda. Dono ànims a la mestra amiga, però no soc gaire convincent, em temo. Ni somnis, ni projectes, ni plans. Tot és incert, tot és provisional. A estones, fem veure que el futur ens importa una merda, però no cola.\nAvui dissabte fa cent anys que va néixer Ray Bradbury, l’autor de Cròniques marcianes , entre altres llibres memorables. L’assumpte té gràcia, penso. En aquest moment, nosaltres estem actuant com si fóssim marcians que visiten la Terra i que han de prendre mesures extremes per no caure com mosques en un medi que els és hostil. Els marcians no poden infectar-se. Es tracta de transformar la nostra vida en una vida “altra”, com si volguéssim fundar una nova civilització, començant per reduir la interacció social.\nPerò no estem prou segurs del que fem perquè tothom no és igualment responsable, hi ha conciutadans que menyspreen el risc real de la pandèmia i ens aboquen a multiplicar la incertesa. Hi ha dies, quan les xifres de malalts de Covid-19 augmenten, que ens sentim com Guy Montag, el protagonista de Fahrenheit 451 , la novel·la distòpica en què Bradbury ens trasllada a un futur on els llibres seran prohibits i destruïts pels bombers, per ordre de l’Estat. El bomber Montag té un record d’infantesa que serveix per descriure el que sentim molts davant del setge del coronavirus: “Una vegada, quan era una criatura, s’estava assegut en una duna groga a la vora de la mar, enmig d’un dia blau i càlid d’estiu, mirant d’omplir de sorra un sedàs, perquè un cosí cruel li havia dit: ‘Si l’omples de sorra, et dono deu centaus!’. Com més de pressa la hi abocava, més de pressa s’escolava la sorra amb un mormol càlid. Tenia les mans cansades, la sorra bullia, el sedàs era buit”.\nNo voldria estar en la pell del conseller Bargalló ni en la de la consellera Vergés, ni en la de cap governant. Han de prendre decisions que –mai tant com ara– estan regides pel principi de la prova- error, descarnadament. I d’aquí plora la criatura, perquè ningú s’acostuma a viure com un conillet d’Índies. El món s’ha convertit en un immens laboratori, no hi ha temps per a l’assaig, les mesures de contenció del virus s’apliquen tal com van sortint dels despatxos oficials. L’impacte que això tindrà sobre la nostra manera de pensar i de sentir serà determinant, i així potser entendrem –de retruc– una mica més el món dels nostres avis, un paisatge d’adversitats on la voluntat de supervivència era el que donava sentit a tot, des del bressol fins a la tomba.


El món s’acaba - MetaData\n‘El silenci’ de Don DeLillo i ‘El llibre Blau de Nebo’ de Manon Steffan Ros fan una aproximació de com seria un món sense tecnologia en un intent de fer veure a la societat la seva dependència digital\nMarta Clua Divendres, 10 de juny de 2022 | 07:00h\nRecomanem dues novel·les que parlen sobre com podria arribar a afectar una desconnexió total de la tecnologia | Ludovic Toinel / Unsplash\nEl passat mes d'octubre, tres conegudes xarxes socials van patir una caiguda del servei que va durar tres hores. L'afectació va ser a nivell mundial i va suposar pèrdues milionàries per l'empresa propietària d'aquestes. Només van 180 minuts, però quin impacte tindria si l'apagada fos més prolongada? I si afectés no només a determinades plataformes, sinó a tot el que ens connecta? Malgrat que tots esperem que això no passi mai, no deixa de ser una inquietud real que està sobre la taula. Ha posat de manifest la nostra vulnerabilitat i la nostra gran dependència amb la tecnologia, que està integrada en tots els àmbits de la nostra vida.\nAquest cop, la recomanació és de dues novel·les de ficció ben diferents que parlen sobre com podria arribar a afectar una desconnexió total de la tecnologia actual.\nDinant amb unes companyes, parlàvem sobre la possibilitat real d'una apagada digital i com ens impactaria. En aquesta conversa em van recomanar un llibre relacionat amb aquest tema, escrit per un dels grans mestres de la literatura del segle XX. Es tracta d’El silenci, de Don DeLillo i publicat per Edicions62 el 2020.\nLa història ens situa al mes de febrer del 2022, quan una colla d'amics han quedat a la casa d'un d'ells per mirar el partit de la SuperBowl per la televisió. Entre aquests, una parella, en Jim i la Tessa, estan tornant en avió d'un viatge a París i, quan estan a punt d'aterrar, l'avió té un accident. Tot i que no hi ha cap ferit greu, s'adonen que hi ha hagut una apagada d'energia.\nCaminant, arriben a casa dels seus amics a Manhatan i comencen a prendre consciència que l'apagada sembla que hagi estat a escala global. Tot indica que la tecnologia ha desaparegut. Junts, intenten entendre què ha passat i fins a quin punt el món que tots coneixíem ha canviat.\nSota aquesta premissa, l'autor fa una reflexió sobre com la tecnologia forma part de les nostres vides i de quina manera l'absència d'aquesta tindria greus afectacions sobre la nostra concepció del món.\nEl silenci descriu una societat on l'amenaça principal no són les armes ni els exèrcits, l'amenaça actual és invisible (com un virus o un ciberatac ) té la capacitat de fer trontollar tot el món tal com el coneixem. Tot i que és una lectura breu, de poc més de 100 pàgines, no te n’oblides quan s’acaba, sinó que hi penses durant uns quants dies.\nL’element més interessant és que aquesta novel·la es va finalitzar just abans de la pandèmia de la covid-19 i, per tant, la lectura encara és d'allò més inquietant!\nEl desorbitat preu de la llum d'aquests darrers mesos posa de manifest la nostra dependència excessiva de les fonts d'energia no renovables. El model consumista actual resulta cada cop més insostenible i clama per un canvi radical per part de tots. Per això us recomano molt aquesta distopia futurista que us enamorarà.\nEs tracta d’El llibre Blau de Nebo de Manon Steffan Ros, amb la traducció d'Emyr Gruffydd i Miquel Saumell Santaeugènia, editat per Edicions del Periscopi. Ens explica la història del petit Sión i la seva mare, la Rowenna, que sobreviuen aïllats en un racó inhòspit del nord de Gal·les després d'una catàstrofe nuclear.\nEls dos decideixen escriure un diari on cadascun anirà explicant com s'adapten a la nova societat o els records que en tenen de com era el món abans del Final. En ell, la Rowenna anirà narran com era la seva vida abans i intentarà desvelar què pot haver passat. En Sión, per la seva banda, anirà plasmant el seu dia a dia, els seus descobriments i les seves petites victòries. Perquè malgrat que viuen en un món apocalíptic, tots dos se'n surten i continuen endavant construint el seu món amb esperança.\nHi ha una frase en la novel·la que m'ha agradat molt i que la diu la mare: "Després del Final, (en Síon) va convertir-se en una persona diferent.(... ). Després de tres dies sense electricitat, s'havia alliberat de la presó de les pantalles". Potser ens n'hem d'alliberar nosaltres també, no?\nEl llibre Blau de Nebo ens parla dels vincles amb la família i amb el nostre entorn, i de com és d'important cuidar les dues coses. També fa un toc d'atenció sobre el futur que ens espera si no canviem el nostre mode de vida, tant pel que fa al consumisme, com pel que fa a l'obtenció d'energia. A més, cal destacar que és un dels pocs llibres que s'han traduït del gal·lès al català i això és d'agrair.\nTot i que desitjo que mai ens trobem en una situació com la que ens plantegen aquestes novel·les, si que cal reflexionar sobre la gran dependència amb la tecnologia. Hem d'aprendre a desconnectar del món digital per poder connectar amb el món terrenal.\nDivendres, 22 d'abril de 2022 | 08:00h\nDivendres, 6 de maig de 2022 | 07:00h\nDe ciències i de lletres


Tornen a tallar la N-II a Pontós - Diari de Girona\nEls alcaldes i veïns de la zona estan tips que Foment no atengui les seves demandes i no actuï en aquests punts perillosos de la carretera nacional Preparen més mobilitzacions\npontós/garrigàs | g.t. 29.08.2016 | 07:14\nLa protesta que es va fer el 15 d´agost passat, al terme de Garrigàs. borja balsera\nEls veïns i alcaldes del municipis de Pontós, Borrassà, Garrigàs i Palau de Santa Eulàlia tornaran a tallar avui a la tarda la N-II. En aquesta ocasió ho faran a la cruïlla de Pontós, al punt on el Ministeri de Foment va iniciar les obres d'una rotonda que no s'han acabat mai. Es tracta del segon tall que es fa a la via en només un mes per a reclamar millores als accessos d'aquestes quatre poblacions. Però no seran els únics. L'alcalde de Pontós, Jaume Prats, ja ha anunciat que n'estan preparant de més contundents per aconseguir que se'ls faci cas.\nLa primera mobilització es va fer el 15 d'agost passat a la mateixa hora que la prevista per avui: a les set de la tarda. Coincidia, volgudament, amb l'operació tornada del pont de la Mare de Déu d'Agost i hi van participar unes 200 persones amb pancartes. En aquella ocasió es va barrar el pas als cotxes a l'encreuament de Garrigàs, un altre del punts negres d'aquesta transitada via. Aquest i Pontós són dos dels punts on l'Estat preveia intervenir i on, de fet, va iniciar treballs abans de les eleccions generals del desembre passat però les quals va aturar fa mes de mig any. De moment, asseguren que no han rebut notícies de Foment però ja avancen que faran més talls i que una de les possibilitats és fer-ho en algun tram on tingui més repercussió com ara a la rotonda d'entrada a Figueres.\nLes obres aturades\nLes obres previstes i aturades consisteixen en la millora de les interseccions amb la construcció de dos giratoris i passos enlairats per conduir a les altres vies secundàries. Als alcaldes els van dir que s'havien aturat perquè han decidit fer modificacions al projecte. Els treballs es van adjudicar per 6,8 milions.


Noticies - Visita a les obres de millora de la carretera de Manresa a Viladordis, que són a la recta final\nEl secretari d’Infraestructures i Mobilitat, Ricard Font, juntament amb l’alcalde de Manresa, Valentí Junyent, i el regidor d’Urbanisme, Marc Aloy, han visitat les obres de condicionament de la carretera de Viladordis, a Manresa, juntament amb representants dels veïns i d’altres membres del departament de Territori i l’empresa constructora. Els treballs, a punt de finalitzar, permeten millorar la mobilitat entre la ronda de Manresa (C-55) i l’autopista C-16, així com resoldre les connexions locals de Viladordis amb la C-55 i la zona agrícola de l’entorn. L’obra, que compta amb una inversió d’1,9 milions d’euros, finalitzarà les properes setmanes.\nLes obres consisteixen en l’adequació de la carretera de Viladordis, vial municipal de Manresa, en el tram que va des de l’enllaç amb la C-55, fins a l’enllaç amb l’autopista C-16, on se situa el nucli de Viladordis. L’actuació complementa l’eixamplament de la ronda de Manresa a quatre carrils finalitzat el 2015 i que va incloure la creació d’un nou ramal des de la carretera de Viladordis cap a la ronda de la C-55 en sentit Barcelona.\nL’obra comprèn un tram de900 metres, en el qual s’ha format una calçada de10 metresd’amplada amb 2 carrils de 3,5 metres. En la zona d’enllaç amb la ronda de Manresa, s’han construït dues rotondes de 48 metres de diàmetre que milloraran les dues interseccions ara existents a banda i banda de la ronda, formades per girs a l’esquerra. Aquests giratoris afavoriran la seguretat i la fluïdesa del trànsit tot resolent, també, moviments de la xarxa local de Manresa que actualment no es poden fer, tant venint de Viladordis com del camí dels Tovots.\nEn un costat de la calçada, s’ha creat una via verda de2,5 metresd’amplada, separada per una barrera mixta de fusta i acer i una filera d’arbrat i enllumenat. D’aquesta manera, quedarà connectada la xarxa urbana de Manresa i el nucli de Viladordis amb un itinerari de vianants i bicicletes. S’ha instal·lat un semàfor per garantir el creuament de la via verda en direcció als camins existents al costat nord, en especial la ruta que condueix per la marge del riu Llobregat fins al monestir de Sant Benet de Bages.\nEn la presentació d’avui, l’alcalde de Manresa, Valentí Junyent, ha afirmat que es tracta d’un tram amb força densitat de trànsit, “que s’ha resolt amb molta qualitat i per tant tothom està molt satisfet”. L’alcalde ha recordat que fa uns anys es va dur a terme el desdoblament a la ronda, que ara té quatre carrils de punta a punta, i ara “estrenem aquesta nova entrada a la ciutat, conjuntament amb el carril segregat per a ciclistes i vianants, que representa una millora evident”. Per aquest motiu, ha assegurat que “volem agrair l’actuació a la Generalitat, posar-la en valor i esperar que sigui molt utilitzada”. També ha recordat que tot i el volum considerable d’obres, “s’han dut a terme sense cap afectació significativa, i això també s’ha de valorar”.\nAl seu torn, el president de l’associació de veïns, Josep Duocastella, ha recordat que la carretera passa per un territori de regadiu d’especial protecció, i “ens preocupava que l’obra es fes correctament. Doncs avui podem dir que creiem que s’ha fet molt bé: s’ha renovat el sistema de rec, la recollida d’aigües pluvials, les canalitzacions pels serveis... S’ha fet una obra de molta qualitat i l’empresa constructora ha tingut molt presents els veïns, fent bons accessos a camins i cases”. Segons Duocastella, “s’ha millorat el tram de connexió entre la C-55 i C-16 però s’han donat totes les atencions als que vivim aquí, al conjunt de les masies i el regadiu. Per a nosaltres és una obra exemplar”. Duocastella ha recordat que “teníem una llista d’actuacions que ens agradaria que es portessin a terme i s’han fet totes, amb molta qualitat. Felicitem qui ho ha fet possible”.\nHa tancat la presentació el secretari de Mobilitat de la Generalitat, Ricard Font, qui ha agraït les paraules del representant dels veïns. “L’actuació tenia l’objectiu de millorar la mobilitat, la seguretat i la connectivitat de Manresa amb la C-16, però alhora ho hem fet amb qualitat, com diuen els veïns, i per tant la satisfacció és complerta. Hem millorat la carretera però també la qualitat de vida de les persones que viuen aquí”.\nLes obres s’emmarquen en un conjunt de millores que el Departament de Territori i Sostenibilitat està duent a terme en els últims anys a la xarxa viària del Bages i, en concret, a l’entorn de Manresa, amb una especial atenció a les actuacions de seguretat viària a la C-55 i de reforç de les connexions amb la C-16.\nEn aquest sentit, el Departament té en redacció el projecte constructiu del perllongament de l’avinguda dels Països Catalans entre la carretera de Viladordis i la plaça Prat de la Riba, per tal de millorar l’accessibilitat a l’autopista C-16 i la mobilitat urbana de Manresa. Es preveu que les obres es puguin licitar a finals d’any, amb una inversió estimada de 3 MEUR, segons ha recordat Ricard Font.\nD’altra banda, estan en marxa els treballs per posar en funcionament, durant aquest estiu un sistema de gestió intel·ligent de la mobilitat al corredor de la C-58, C-55 i C-16, al Bages. L’actuació inclou la instal·lació d’un sistema de detecció d’incidències, de càmeres de vigilància i de panells amb senyalització variable. Aquests panells d’informació variable, que se situen a diversos punts de la C-55 i la C-16 i en d’altres carreteres confrontants, indicaran l’estat de les vies i del trànsit i el temps de recorregut.\nMés enllà de l’entorn de Manresa, Ricard Font ha recordat que “tenim dues obres en marxa en el marc de la C-55, la construcció del ‘2+1’ –eixamplament de la via, de manera que hi hagi 2 carrils en un sentit i 1 carril en l’altre– de Collbató, i també a l’inici del 2+1 a Monistrol de Montserrat, amb una inversió total de 10 milions d’euros”.


5 formes en què el vostre maquillatge us pot envellejar | CAT.centerar.org\nLa majoria de nosaltres som animals de costums. Això és especialment cert quan es tracta de les nostres rutines de maquillatge. (Alça la mà si vostè ha estat comprant el mateix delineador d'ulls per a l'últim, oh, cinc anys.) No obstant això, les mateixes coses que solia treballar per a vostè ara podria estar treballant en contra de vostè, perquè, bé, direm que la seva pell està madurant. Aquí hi ha algunes formes fraudulentes que podria estar accidentalment a afegir anys a la seva cara (i com solucionar-los).\nVostè està portant el tipus incorrecte de la Fundació\nLes pólvores i fórmules mat tendeixen a assentar-se en (i accentuar) línies fines. En el seu lloc, s'adhereixen a un líquid lleuger foundationthat té prou cobertura per igualar la pell i afegir una lluentor saludable.\nAquestes es ruboritza al lloc equivocat\nLa majoria de nosaltres per defecte a posar rubor només a les illes de les galtes, però per realment definir i aixecar les seves característiques, s'ha de barrejar el color cap als seus pòmuls. En aquest sentit, s'adhereixen a rosa, préssec o de baies tons (que il·luminen el cutis) i evitar qualsevol cosa que sigui massa marró (que et fa veure opac i data).\nEts utilitzant la mateixa Delineador d'ulls Negre\nVostè ha estat oscil·lant una línia de color negre sòlid en les seves tapes durant tot el temps que pugui recordar, i encara que s'usa per emmarcar les seves tafaners molt bé, ara és d'alguna manera buscar una mica dur. Canviar el seu revestiment de tinta per a una browninstead profunda. És més calents i alegrar els seus ulls.\nEstàs càrrega en el rímel\nÉs fàcil deixar-se portar per la màscara de pestanyes, però gruixudes pestanyes d'aranya només analitzar els seus ulls cap avall. En el seu lloc, donar a la seva franja una bona ris abans d'entrar amb només dues capes lleugeres de rímel que utilitzen aquest truc enginyós.\nEts generals celles\nMentre que en negreta, les celles esculpides sens dubte han tingut una tendència, una cella lleugerament més recte i més esponjós es veu més jove i és molt més fàcil en els ulls. El primer és el primer: Assegureu-vos que el llapis de celles (o pols) és un to més clar que el teu cabell real. A continuació, utilitzant moviments curts, omplir cap zones poc poblades i la facilitat en l'arc.\n7 trucs de bellesa durant la nit per ajudar-vos a despertar-vos magnífics\nEls 10 colors més clars per fer servir aquest de desembre\n18 faux PA de bellesa, tots som una mica culpables\n11 gadgets de bellesa més valorats (que també fan grans regals)\nDeixeu-vos 7 idees dungles per provar-ho ara (abans de necessitar guants)


Els pobles amb més encant de l’Empordà | Petits Grans Hotels de Catalunya\nA banda dels pobles més coneguts de la Costa Brava (Pals, Begur, Tamariu, Calella, Palamós…), hi ha altres pobles d’interior, molt autèntics i allunyats dels turistes.\nSón poblets situats damunt d’un turó, envoltats de camps i vinyes, plens de racons i botigues de tota la vida. Hi ha qui compara aquesta zona de l’Empordà amb la Toscana, però el cert és que si s’ha d’escollir, jo trio l’Empordà: aquí ho tenim tot, incloses les millors platges!\nAvui anem de ruta pels pobles menys coneguts de l’Empordà. Situem-nos primer: som a la Costa Brava central, davant el Cap de Begur, Pals o Torroella de Montgrí. Al cor de la Costa Brava. Si anem cap a l’interior, trobarem la Bisbal d’Empordà, la capital de comarca del Baix Empordà, i el nucli gran d’aquesta preciosa ruta que us proposo. Al seu voltant, poblets encantadors per fer-hi una passejada a qualsevol època de l’any.\nOrdenats d’est a oest, de la costa a l’interior, aquí teniu la meva selecció dels pobles més bonics de l’Empordà. Encantadors a qualsevol època de l’any.\nMolt a prop de Palau-Sator es troba el Sant Feliu hotel. Una casa del segle XVI situada al bell mig del poble de Sant Feliu de Boada, al Baix Empordà, entre Pals i Peratallada. Un petit gran hotel amb excel·lent esmorzar i tracte familiar, ideal per començar la vostra ruta amb bon peu.\nPeratallada és possiblement el poble més conegut d’aquesta llista de pobles de l’Empordà i sens dubte és un dels racons amb més encant de la Costa Brava. Ja surt a totes les guies de la Costa Brava i això fa que no sigui tan secret com els altres anomenats en aquest article. A Peratallada hi arriben els turistes, però tot i així resulta un poblet molt agradable per passejar, prendre alguna cosa i sortir a sopar. Deixeu-vos enamorar pels carrerons empedrats, arcs preciosos i racons plens de flors.\nA mig camí entre Peratallada i la Bisbal d’Empordà trobareu l’Hotel Mas Rabiol, un hotel rural preciós que compta amb vuit habitacions realment acollidores. Pau, tranquil·litat i un jardí replet de colors i aromes us hi esperen.\nL’Hotel Mas Rabiol és una masia del S. XVI amb grans murs de pedra, rehabilitada però que conserva l’essència i l’estructura originals. Situada en un entorn rural, disposa de 8 acollidores habitacions, saló menjador amb una espectacular volta empordanesa, saló de lectura amb llar de foc i TV, i altres diverses sales.\nEl jardí de Mas Rabiol, de 50.000 m2 i amb piscina delectarà petits i grans: una extensió enorme on relaxar-se al costat de la gran piscina on gaudir d’un agradable bany durant el calorós estiu.\nMas Rabiol és un indret ideal per a relaxar-se i desconnectar tot gaudint dels impressionants paisatges empordanesos. És el punt de sortida per a conèixer l’Empordà i gaudir durant tot l’any de totes les possibilitats que ofereix aquesta zona tan privilegiada de la Costa Brava.\nVulpellac és un poblet petit però encantador, situat als afores de la Bisbal. Es va construir dins d’una muralla i al voltant d’un castell gòtic-renaixentista que avui dia és de propietat privada i no es pot visitar. Però val la pena una passejada pel nucli antic del poble, ben conservat i encara secret per a la majoria de turistes que visiten aquesta zona de la Costa Brava.\nNo podríem completar Peratallada i Vulpellac sense mencionar Fonteta, un poblet diminut que juntament amb els altres dos mencionats formen un municipi conjunt. Feu una parada a Fonteta per provar el seu famós i deliciós recuit.\nCruïlles és un poble medieval preciós, amb molt d’encant. Juntament amb Monells i Sant Sadurní de l’Heura, Cruïlles forma el municipi català amb el nom més llarg (43 caràcters): “Cruïlles, Monells i Sant Sadurní de l’Heura”. Si es donessin premis als municipis més bonics, segurament també seria d’entre els deu primers. No us perdeu el Monestir de Sant Miquel de Cruïlles.\nI arribem per fi a Monells, un dels pobles medievals amb més renom de l’Empordà. Recentment s’hi van filmar algunes de les escenes de la pel·lícula “Ocho Apellidos Catalanes” però no és pas per això que Monells és tan conegut i popular. La seva reputada fama ve per l’encant de la seva plaça central porticada. Molt autèntica i preciosa. Tot el poble està construït al voltant del seu antic castell del qual ja només en queden les muralles.\nUs sobtarà veure Madremanya en aquesta llista. Tècnicament, no pertany a la comarca del Baix Empordà sinó a la del Gironès, però el cert és que pel seu paisatge i entorn és més fàcil ubicar-la en aquesta mateixa ruta, al costat dels poblets veïns de l’Empordà. Madremanya és un poblet preciós i un lloc on escapar-se a fer un volt si teniu pensat visitar Girona.\nVoleu menjar bé? Acosteu-vos a La Plaça, un hotel-restaurant en un entorn preciós. És una antiga masia reformada del s. XV i conserva bona part de la seva arquitectura original (les pedres, les rajoles, les voltes de canó i la Bohèmia). Un lloc preciós en un entorn encantador!\nAcabem la ruta a Púbol - la Pera, un indret català de visita obligada si us agrada l’art i especialment sou seguidors de Salvador Dalí. Aquí hi trobareu un dels punts del la ruta del Triangle Dalinià: el castell que Dalí va regalar a Gala, que es pot visitar a diari - amb o sense visita guiada. Després de la visita al Castell de Púbol, podeu fer un tomb pel poble de la Pera, diminut i encantador.\nSi us entra gana o voleu buscar un lloc per dormir, res millor que sentir-vos reis del vostre propi castell empordanès per una estona. A l'Hotel Castell d’Empordà menjareu molt bé i podreu descansar a les habitacions d'un autèntic castell. Castell d’Empordà disposa d'un restaurant per sopar (el Drac Restaurant) i un bar modern amb boníssimes vistes a la plana de l'Empordà (el Très Margarit).\nL’ideal és que us mogueu en cotxe. Tots aquests pobles són molt petits i els podeu visitar fàcilment en un cap de setmana. Compteu a visitar-ne 3 ó 4 cada dia. El més senzill és agafar l’AP-7 fins a Maçanet de la Selva i seguir per la c-35 o Ap-7 fins a Girona i seguir per la c-66.\nSi us agrada el cicloturisme una altra opció és fer la ruta en bicicleta en diversos dies. El terreny és pla i la zona és plena de carrils bici allunyats del trànsit de vehicles. Al web oficial de turisme de l’Empordà trobareu més informació sobre els 250km de carrils bici; també recomanable acostar-se a una oficina de turisme per demanar mapes i informació actualitzada sobre les rutes.\nPer seguir descobrint l’Empordà, feu un cop d’ull a aquestes altres recomanacions:\nEl triangle d’Or de la Costa Brava\nCrèdits de les fotos: montse poch (La Pera), (Peratallada, portada), mireia_mim (Empordà), Tonipostius (Palau-Sator), Simon (Peratallada), Ilona Gogh (Vulpellac), montse poch (cuïlles), garzhia (Monells), Madremanya (montse poch), montse poch (La Pera), Jennifer Woodard Madera (gira sols a Madremanya)


El Pont de Suert i el consell comarcal contracten tretze persones a l'atur\n© Erta (4a per la dreta), amb contractats pel consell comarcal.\nL’ajuntament del Pont de Suert i el consell de l’Alta Ribagorça han contractat un total de tretze persones a l’atur amb l’objectiu de facilitar la seua incorporació al mercat laboral. La capital de la comarca ho ha fet en el marc del Pla de Barris i ha incorporat un oficial de paleta i tres peons, que s’encarregaran de l’adequació d’espais al centre històric de la localitat, segons va explicar l’alcalde, Josep Antoni Troguet.\nPer la seua part, el consell comarcal ha contractat nou persones dins del programa Treball i Formació. S’encarregaran de treballs de manteniment, recuperació de camins, treballs de preparació del futur arxiu comarcal i suport a les entitats locals.\nLa presidenta de la corporació, Maria José Erta, va apuntar que aquest programa permet als col·lectius més vulnerables ampliar coneixements sobre l’administració, millorar les seues relacions socials i adquirir experiència laboral.


Museu del vermut El vermut: història, elaboració i curiositats\nEl Museu es troba a pocs metres de la plaça de Catalunya.\nEl negre i el blanc\nL’origen històric més recent i que ens connecta amb l’actual vermut, el trobem datat i escrit l’any 1773, quan el metge italià Villifranchi va publicar l’obra Enologia Toscana, Ossia Memoria sopra i vini, on explica per primera vegada l’elaboració d’un licor a partir de la barreja del vi amb l’absenta, que ell anomena “Absinthiamtum” o “Absinthianumvinum.”\nFou llavors, des de finals del segle XXIII, que aquests vins aromatitzats són coneguts amb el nom de “vermut”, nom derivat de l’alemany ”wermut”, paraula que vol dir donzell, que és principal ingredient en la elaboració de begudes com el vermut i l’absenta.\nTot i que en alguns documents i escrits dels segles XVII i XVIII ja trobem elaboracions i receptes que connecten amb el vermut, no serà fins a finals del segle XXIII quan aquesta beguda agafa una volada comercial i definitiva.\nTot comença quan a la ciutat italiana de Torí es rescata la beguda “Alessio”, procedent del nord d’Europa. Es tracta d’una recepta que té l’origen a Baviera, on s’elabora un licor a base de vi i amb una barreja d’herbes alpines, com el donzell, al qual anomenaven “wermut wein”. Finalment, l’any 1786 es va atorgar l’invent a Antonio Benedetto Carpano, un licorista de Torí.\nL’esclat del vermut té en aquella època el seu epicentre en La Bottega de Carpano, un punt de trobada de les classes més benestants de Torí i on es gaudia d’aquest vi aromàtic. Artistes, polítics i la burgesia es reunien en aquest indret per degustar el gran invent del licorista més perfeccionista de Torí, que després de moltes mescles en el seu laboratori del celler va aconseguir crear el vermut: el rei dels aperitius. Per cert, la paraula aperitiu prové del llatí aperire, que vol dir obrir la gana.\nDes de llavors el vermut va començar a creuar fronteres. L’any 1821 tres licoristes de Chambery (Comoz, Chavasse i Dolin) s’atorguen la primera elaboració de vermut a França, tot i que encara no se sap qui en va ser el primer. Com que els licoristes francesos veien que no es podia competir amb el consolidat vermut italià, van crear un derivat: el vermut blanc. Per aquest motiu, sovint coneixem el negre com el vermut italià i al blanc com el vermut francès.\nEn la fase d’expansió del producte, destaca el primer carregament de vermut que arriba als Estats Units, procedent d’Itàlia de la mà dels germans Cora de Torí, era l’any 1838; també fou transcendental quan, uns anys després, el vermut arriba per primera vegada a Catalunya, i ho fa concretament a Reus.\nel vermut i reus\nDes de finals del segle XVII i durant tot el segle XIII, es va produir una gran expansió vinícola al voltant de Reus que va convertir la ciutat en la capital catalana de l’aiguardent. Des del port de Salou, situat a uns 10 km de Reus, cada dia salpaven vaixells que transportaven el 60% dels aiguardents que s’elaboraven a Catalunya.\nEl seu destí era, en gran part, els països del nord d’Europa, però també anaven carregats d’aquest beuratge cap a les colònies americanes d’ultramar. D’aquesta època prové l’expressió “Reus, París i Londres”, ja que eren les tres ciutats que cotitzaven el preu mundial de l’aiguardent.\nTot i les crisis com la de la fil·loxera, durant el segle XIX, Reus va continuar sent un dels centres vinícoles més importants del país, respectat per empresaris del sector procedents de França i Anglaterra. Fou quan el vi va treure cert protagonisme al potent aiguardent.\nA mitjans del segle és quan apareix el vermut a la capital del Baix Camp, quan s’integra a l’oferta de begudes, juntament amb els grans vins blancs de la zona del Camp de Tarragona, com les varietats de macabeu, parellada i xarel·lo. El vermut, doncs, fou el darrer en arribar però en pocs anys es va consolidar en els aperitius reusencs.\nTot i que ja es produïa vermut a granel molt abans, s’ha preés com a referència l’any 1892 com la data de la primera elaboració de vermut a Reus, any en el qual Joan Gili va registrar la primera marca de vermut de la ciutat. Un any després també ho van fer Josep Boule i Enrique Yzaguirre.\nReus va ser la primera ciutat de Catalunya i de tot l’estat on es va començar a elaborar aquest licor, a finals del segle XIX hi van arribar a haver unes 30 empreses que van produir més de 50 marques diferents. Una empenta que ha catapultat el producte i la ciutat arreu del món i fins a l’actualitat, gràcies a la marca comercial «Vermut de Reus».\nTrucs per elaborar un vermut tradicional\nA continuació us expliquem la manera d’elaborar un bon vermut tradicional i reusenc, basat en la maceració del vi. Partirem d’un vi neutre de baixa graduació, sense components aromàtics, on hi afegirem el resultat d’una barreja de botànics amb aigua i alcohol de melasses a parts iguals. Una mescla que la conservarem durant tres mesos o, en cas de reserva, durant mig any. Si tenim pressa per accelerar l’envelliment del vi macerat, cal que el sol escalfi als bidons i les garrafes on tenim el vi amb les herbes, així com sacsejar el continent cada dia, d’aquesta manera obtindrem en pocs dies la mescla final.\nEl procés d’aromatització el podem realitzar per infusió o per maceració, usant plantes, arrels i espècies. Si el vi és sec caldrà que afegim sucre de canya dissolt amb aigua o most de fins a 6º, serà llavors quan conservarem la barreja a una temperatura de 15º.\nL’edulcoració del licor es fa amb sucre cristall, que remenarem amb el vi alcoholitzat. Per elaborar el vermut negre, cal afegir-hi caramel natural, que li aportarà el color daurat. En el cas del vermut blanc, per donar-li la transparència característica d’aquesta varietat, ho farem amb carbó decolorant.\nAbans d’afegir els extractes i les herbes, convé refredar i filtrar el vi base, aquest procés ens ajudarà a eliminar els components no desitjats i les impureses. Per elaborar quantitats petites de vermut, de 20 a 25 litres, és recomanable macerar directament el vi base amb les herbes. I per a quantitats més grans, de més de 100 litres, és preferible la infusió hidroalcohòlica calenta i calculant uns dos litres d’infusió per cada 100 de vi base.\nCal tenir present que el vermut recent preparat no acaba de lligar bé els sabors i les aromes, i que només amb paciència i una bona criança aconseguirem un envelliment desitjat. El filtratge i l’esterilització de la beguda serà el darrer pas abans de l’embotellament.\nAlguns dels principals ingredients del vermut: absenta seca, arrels de genciana, fulles seques de camamilla, gingebre, palets de canyella, sàlvia seca, pell de taronja i de llimona, beines de cardamom, llavors de coriandre, vi lleuger i xerès dolç o sec. I sobretot no us oblideu les olives, l’ingredient final que tota presentació d’un vermut ha de tenir.\nSap quins famosos adoraven el vermut?\nTots recordem l’agent secret 007, James Bond, com degustava un Dry Martini després de cada missió. I és que la tradició de beure i fer el vermut també ha arribar a personatges universals, a continuació en descobrim alguns:\nCary Grant: Abans de començar cada rodatge l’elegant actor nord-americà bevia un vermut ben fred amb una oliva, ell assegurava que aquest combinat l’ajudava a calmar els nervis escènics.\nSalvador Dalí: Diuen les males llengües que algunes de les millors obres de excèntric pintor foren creades amb l’ajuda d’un parell de gots de vermut de més. El que sabem segur és que Dalí bevia vermuts clàssics amb la companyia de la Gala, la seva musa.\nRichard Nixon: Per oblidar la seva marxa obligada de la Casa Blanca, a causa del escàndol del Watergate, el president americà es va beure un parell de vermuts negres, als que sembla que ja hi estava acostumat.\nFrank Sinatra, Glenn Ford, Oprah Winfrey, Franklin Roosevelt o Ernest Hemingway són altres personatges famosos que també van practicar l’art del vermut.


L’ICL Manresa lluitarà a València per canviar la cara | BAXI Manresa\nL’ICL Manresa lluitarà a València per canviar la cara\nL’equip vol recuperar-se de la derrota soferta a casa davant el Rio Natura Monbus competint i intentant sorprendre el Valencia Basket. L’ICL Manresa afronta la 23a jornada de la Lliga Endesa amb la intenció de millorar. El Valencia Basket de Pedro Martínes és un rival complicat, i els del Bages sortiran amb molt a guanyar …\nDivendres 11 de Març de 2016 a les 18:41\nL’equip vol recuperar-se de la derrota soferta a casa davant el Rio Natura Monbus competint i intentant sorprendre el Valencia Basket.\nL’ICL Manresa afronta la 23a jornada de la Lliga Endesa amb la intenció de millorar. El Valencia Basket de Pedro Martínes és un rival complicat, i els del Bages sortiran amb molt a guanyar i poc a perdre. Per part de l’ICL Manresa, tots els jugadors estaran disponibles. El València tindrà les baixes de Fernando San Emeterio i Bojan Dubljevic.\nAquesta jornada ha de servir al Bàsquet Manresa per retrobar-se amb el bon joc i desbloquejar l’equip mentalment. Una setmana després de l’arribada de Je’kel Foster, el “combo” americà està més adaptat a l’equip i probablement podrà disposar de més minuts. L’equip no té, ni molt menys, una situació dramàtica i vol redreçar el rumb per aconseguir el més aviat possible la salvació.\nPer la seva banda, el Valencia Basket de Pedro Martínez segueix al capdamunt de la Lliga Endesa. Tot i haver estat eliminat de l’Eurocup i prematurament de la Copa del Rei, els taronges comparteixen liderat amb el FC Barcelona, i es preparen per a la recta final de la lliga regular. L’equip capitanejat per Rafa Martínez no podrà comptar amb l’aler Fernando San Emeterio i el pivot Bojan Dubljevic.\nIbon Navarro, apuntava a la roda de premsa prèvia al partit que «no tenim cap tipus de baixa ni problemes fins a dia d’avui; volem recuperar sensacions i competir, si no competim a València difícilment ho podrem fer en el proper partit a casa; Lucic i Sato poden suplir bé la baixa de San Emeterio, i Hamilton haurà de suplir Dubljevic, però no crec que els afectin gaire les baixes; si som capaços de fer les coses bé durant molt temps, potser podrem competir fins al final».


Indignació a la Ribera d’Ebre pel tancament de l’oficina de la Seguretat Social - Canal 21\nIndignació a la Ribera d’Ebre pel tancament de l’oficina de la Seguretat Social\nL’Institut Nacional de la Seguretat Social ha comunicat per carta a la presidenta del Consell Comarcal de la Ribera d’Ebre que mantindrà tancada l’Oficina de la Seguretat Social de Móra d’Ebre. Una oficina que donava servei a les poblacions de la Ribera d’Ebre, la Terra Alta i el Priorat. La carta és la resposta a les queixes formals que els presidents comarcals van fer arribar al Ministeri d’Inclusió, Seguretat Social i Migracions ara fa un mes. La presidenta de la Ribera d’Ebre, Gemma Carim, afirma que es tracta d’un “menyspreu” cap al territori.\nEl Consell Comarcal de la Ribera d’Ebre va rebre el document coincidint amb el ple d’abril en el qual s’havia presentat a votació una moció demanant la reobertura de l’oficina i que va ser aprovada per unanimitat. A partir d’ara caldrà fer els tràmits via telemàtica o a les oficines de Reus i Tortosa. Amb tot, Carim ha deixat clar que lluitaran perquè el territori no perdi el servei.\nD’altra banda, a l’inici del ple, es va retirar la moció de rebuig a l’esmena del PSOE i Unidas Podemos a la Llei de Canvi Climàtic i Transició Energètica que eliminava les competències municipals sobre magatzems nuclears. Ahir dimecres, ERC i Bildu van paralitzar l’esmena al Senat i els grups amb representació al consell van estar d’acord en retirar la moció de l’ordre del dia.\nFinalment, el ple va aprovar la congelació de quotes provisionals de serveis socials que fan els municipis, malgrat la pandèmia.\nTags: Consell Comarcal de la Ribera d'EbreDestaquemERCGemma CarimJesús ÁlvarezPolíticaRibera d'EbreSeguretat Social\nMalestar del món taurí per la negativitat de poder realitzar actes amb bous\nCesk Freixas presenta el seu darrer treball 'Memòria'\nOnze llars d'infants de les Terres de l'Ebre podrien desaparèixer


Temps de paraules: Llarga vida a la LL\nPublicado por Sílvia en 23:38\nOlga Xirinacs 15 d’octubre de 2009 a les 12:09\nAl poble del Vallès on estiuejava de petita, la gent feia servir "tovaiola", "paiola" (barret), "fuiola", "canaia", "uieres", "rovei"...\n¿D'on podia provenir aquesta pronúncia popular?\nSílvia 16 d’octubre de 2009 a les 0:42\nMolt interessant Olga.\nLa veritat és que hauriem d'investigar una mica més els canvis com aquests.\nPer exemple, a la meva ciutat, Tortosa, he detectat dues paraules que s'escriuen amb LL però que tothom pronunciem amb I: gandalla i pallolet.\nSuposo que hi ha hagut algun problema de transmissió en un moment donat i les noves generacions ja les hem apreses deformades.\nAlba 16 d’octubre de 2009 a les 13:20\nJo en sé una altra:\nA Lleida de la cella en diuen ceia